
2.melléklet

Balatonfüred Város Önkormányzata Képviselő-testületének 

40/2017.  (IX.30.) önkormányzati rendelete az építészeti örökség helyi védelméről és a védett elemek megőrzéséhez nyújtható anyagi támogatásról szóló 26/2009. (VIII.24.) rendelet módosításáról

Az építészeti örökség helyi védelméről és a védett elemek megőrzéséhez nyújtható anyagi támogatásról szóló 26/2009. (VIII.24.) rendelet 5. mellékletének helyébe a következő melléklet lép: 

Balatonfüred helyi egyedi védelem alatt álló elemeinek katasztere

	Sorszám
	Cím
	Hrsz.
	Helyszínrajz, fotó
	Megállapítások, ajánlások

	1.  
	Ady Endre utca 12/a.
	2756

	Eklektikus homlokzatú villa. Az épület kiugró középső szárnya előtt alul nyitott, három oszlopos tornác, felette, az emeleten nyitott, fedetlen terasz létesült. Az épület emeleti bejáratához a délnyugati sarkon kialakított díszes, fedetlen külső lépcső vezet. Az épület a füredi villák egyik típusának harmonikus reprezentánsa. Építészeti tagozatai mértéktartók és ízlésesek, nyílászárói még eredetiek. Kulturált az Ady Endre út felőli kerítés is. 

Az épület szerepe az utcakép alakításában meghatározó. 

Az épület jó állapotban van. A telek további beépítése, az épület bővítése, toldaléképülettel való kiegészítése, tetőtér beépítés és emeletráépítés, vagy melléképület építése nem kívánatos. Védendő az épület tömege, homlokzati tagolása és a kő kerítés. Az épület egészét és építészeti részleteit meg kell őrizni, a homlokzati felújítás esetén a jelenlegi színezés elveit kell alkalmazni.



	2.  
	Ady Endre utca 29.
	1103

	A villa tömege középrizalitos, szimmetrikus formálású. Jó arányú homlokzatát almádi vörös kő burkolat díszíti. Az épület utcaképi szerepe jelentős.

Védendő az ingatlan utcai megjelenésének harmonikus egysége, az épület utca felől látszó tömege, homlokzati tagolása, a homlokzat kő burkolata.



	3.  
	Ady Endre utca 35.
	1096

	A villaépület az utcakép jellegzetes, jelentős karakter-meghatározó eleme. Különösen szépek a homlokzat vakolatdíszei, valamint a kőkorlátos terasza, továbbá meredek tetőzete. 

Védendő az épület utca felől látszó tömege és az utcai homlokzat tagozatai, a terasz kőkorlátja.

Felújítás esetén cserépfedés alkalmazása ajánlott.

	4.  
	Ady Endre utca 39.
	1092
	[image: image7.png]

	A szecessziós formajegyeket viselő villaépület az utcakép jellegzetes, jelentős karakter-meghatározó eleme. Szép oromfala és ablaknyílásainak aránya, valamint nyílászárói.

Védendő a épület utca felől látszó tömege és az utcai homlokzata, a nyílászárók. Felújítása esetén cserép fedés alkalmazása javasolt.

	5.  
	Arácsi út 2.
	2315

	Az egykori iskola 1927-1928 között épült. Almádi kővel díszített homlokzatán neoromán stílusjegyek láthatók. 

Védendő az épület tömege, homlokzati tagolásai és anyagai, valamint az előkert vörös kőből épült kerítése.



	6.  
	Arácsi út 32.
	2674

	Kedvezően, a nagy forgalmú útvonaltól visszahúzottan telepített földszintes villa, amely a szomszédos hasonló megfogalmazású épülettel erős karaktermeghatározó szerepet tölt be.

Védendő az épület utcai megjelenése, tömege, homlokzati tagolása, előkertje.



	7.  
	Arácsi út 34.
	2675
	[image: image13.png]


[image: image14.jpg]



	A szomszédos épülettel együtt jelentős utcaképi szerepet betöltő épület.

Védendő az épület utcai megjelenése, tömege, homlokzati tagolása, előkertje.



	8.  
	Arácsi út 52.
	2690/1

	Az egyedi hangulatú apró villa, annak ellenére, hogy az utcától távolabb van építve, az utcakép egyik színfoltja.

Védendő a utca felől látható épülettömeg, az utcai  homlokzat és a tető tagolása, valamint az előkert, amelybe további épület, nagyobb építmény elhelyezése nem kívánatos.



	9.  
	Arácsi út 54.
	2691/2

	Annak ellenére, hogy különösebb építészeti értéket nem képvisel, a nagy forgalmú útvonaltól visszahúzottan telepített jó arányú földszintes villa karakterőrző szerepet tölt be, értékes eleme az utcaképnek.

Védendő az épület utcai megjelenése, tömege, homlokzati tagolása, előkertje és annak dús növényzete.



	10.  
	Arácsi út 110.
	3366/6

	A magaslaton elhelyezkedő, de az utcáról is látható gazdasági épületek (pince) az egykori itteni szőlőskertek hangulatát őrző szép, hagyományos építmények.

Védendő az épületek utca felőli látványa, a homlokzatok kialakítása, a nádfedés. Az előkertben felszín feletti építmény létesítése nem ajánlott.



	11.  
	Árpád utca 3.
	756

	Szerény tömegméretű, de arányos kialakítású háromtengelyes villa az utca hangulatát befolyásoló elem.

Védendő az utca felőli megjelenése, tömegének arányai, homlokzati kialakítása.



	12.  
	Bajcsy-Zsilinszky utca 4.
	1291

	A történeti településmagban a XVIII. század közepén már álló jellegzetes lakóépület és melléképület. A szép arányú oromfalak a városkép jellegzetes falusias karakterű elemei.

Védendő mindkét épület tömege és külső megjelenése, a homlokzati arányok a hagyományos anyaghasználat. 

Szebb kerítés építése kívánatos.



	13.  
	Bajcsy Zsilinszky utca 5.
	1530
	[image: image26.png]


[image: image27.jpg]



	Klasszikus kisvárosi villa, a szimmetriatengelyben kialakított keresztszárnnyal. Érdekes és jellemző a déli homlokzat előtt vörös kőből létesített terasz mellvéd és burkolat. A motívum a Bajcsy-Zsilinszky utca sarokházának keleti homlokzata előtt is megjelenik. 

Az épület megőrzése fontos, mert a tőle jobbra álló másik villával együtt őrzik a füredi kisvárosi polgári villa hagyományát, amikből már csak néhány példánya maradt fenn sértetlenül.



	14.  
	Bajcsy-Zsilinszky utca 6.
	1292

	A szomszédos épülethez csaknem zártsorúan csatlakozó épület léptékében, hangulatában, festőiségében, finom építészeti tagozataival és színvilágával képvisel értéket. Az épület a kisvárosi hajlított házak típusát reprezentálja – miként az utána következő épületek zöme is. Ezzel az utca túloldalán lévő épületekkel együtt őrzik a faluból a kisvárosba tartó fejlődés egyes fázisait.

Védendő az épület utcai tömege, homlokzati tagozatai és színe



	15.  
	Bajcsy Zsilinszky utca 7.
	1531

	Az épület nyaralónak használt régi nádfedeles parasztház. Kitűnő, felújított állapotban van, szép a telket kerítő alacsony terméskő fal is. Utcaképi hatása jelenetős: a Segesdi utca és a Bajcsy-Zsilinszky utca sarkán áll, mögötte két szép lakóvillával, az utca túloldalán pedig a régi zsinagóga középkori eredetű épületével valójában egy városépítészeti együttest alkotnak.

Védendő az épület külső megjelenése és a kő kerítése.



	16.  
	Bajcsy-Zsilinszky utca 8.
	1293

	A szomszédos épülethez csaknem zártsorúan csatlakozó épület léptékében, hangulatában, finom építészeti tagozataival és színvilágával képvisel értéket. Az épület a kisvárosi hajlított házak típusát reprezentálja.

Védendő az épület tömege, utcai homlokzati tagozatai és színe. Tetőterének beépítése nem javasolt.



	17.  
	Bajcsy-Zsilinszky utca 16.
	1297

	Az épület a kisvárosi hajlított házak típusát reprezentálja. Az épület tömege és  homlokzatának tagozatai különösen szépek.

Az épület utcai tömege és homlokzata védett.

Tetőtéri nyílások az utca felőli oldalon nem létesíthetők.



	18.  
	Bajcsy-Zsilinszky utca 17.
	1509

	Az épület a hagyományos parasztház formáját idéző városias lakóház típus.

Utcaképi szerepe jelentős, a közelmúltban a tömb belsejébe épített templom előkertjét jól szegélyezi. 

Védendő az épület utcai oromfalas homlokzata.

	19.  
	Bajcsy-Zsilinszky utca 28.
	1320

	Az épület kisvárosias karaktert képvisel. Homlokzata öttengelyes, tagozatai szépek.

Védendő az épület utcai tömege és homlokzati tagozatai. Tetőtéti ablakok létesítése az utca irányába nem javasolt.



	20.  
	Béke utca 15.
	3526

	Az épület-együttes két eleme a jellegzetes arácsi parasztház, valamint annak kivételesen nagy és szép melléképülete. A lakóház külső megjelenése, eredeti szépsége az igénytelen héjazat és a szakszerűtlen vakolás miatt kisebb mértékben romlott, de eredeti szerkezete nagyjából sértetlen. A melléképület állapota kitűnő.

Védendő mindkét épület tömege, a melléképület jelenlegi homlokzati kialakítása. A lakóépület szakszerű külső felújítást igényel. 

	21.  
	Béke utca 17.
	3525

	Szép arácsi parasztház, amely a környező védett

épületekkel együtt meghatározó jelentőségű az utcaképben.

Védendő az épület külső megjelenése (homlokzata, héjazata), valamint a kerítés kőből épült támfala.



	22.  
	Béke utca 18.
	3496

	Hagyományos parasztház, eredeti tömeggel és szerkezetekkel, Külsején az igénytelen felújítások sokat rontottak. a közelmúltban megsérült, de jelenleg eredeti állapot szerinti felújítása folyamatban van.

Az épület az utcakép értékes eleme.

Védendő az épület szerkezete és utcai megjelenése.

	23.  
	Béke utca 33.
	3513

	A lakóterületen megmaradt régi pincék egyedi darabja, amelynek elemei - a nyerskő falazata, a homlokfal íves lezárása, hangulatos bejárata és a nyílások fehér keretezése - még őrzik az egykori szőlőkultúra építészeti emlékét. Az utca sajátos színfoltja.

Az építmény jelenlegi állapotában megtartandó. 



	24.  
	Blaha Lujza utca 3.
	368/1

	Az épületet 1912-ben építették Vaszary Ernő akkori fürdőigazgató számára lakás céljára.

Volt nyaraló, lelkészlak, majd több lakást alakítottak ki benne.

A háromszintes épület Kisfaludy utca felőli oldalát támfalrendszer és nagyméretű terasz egészíti ki. Az épület homlokzata mindkét oldalon háromtengelyes, enyhén kiugró, oromfallal záródó középső rizalittal, a déli homlokzaton tetőtéri szinten kialakított terasszal. Építészeti stílusa a századforduló art nouveau mozgalmára utal, ami ritka a füredi villák között. Az épület szakirányítás mellet történő felújítása folyamatban van, minden részletében eredeti formájában állítják helyre. Új funkciója városi múzeum lesz.

Az épületet a tervezett állapotában kell megtartani. Védendő kerítése is.



	25.  
	Blaha Lujza utca 5.
	367
	[image: image52.jpg]


[image: image53.jpg]


 [image: image54.jpg]



	A nyaralót dr. Engel Gyula fürdőorvos építette az 1800-az évek legvégén. Az államosítás után idegenforgalmi hivatal működött benne, majd lakás, később iroda céljára szolgált.

Az eklektikus épület a Blaha Lujza utca megszokott és szerves eleme. Az épület mindkét oldalhomlokzatához nyitott terasz kapcsolódik. Az épületet a közelmúltban szakszerűen felújították. A Kisfaludy Sándor utcai oldalon a nemes épülethez támfal jellegű új építményt illesztettek. Az épületben működik jelenleg a Balatoni Borok Háza.

Az épület jelenlegi felújított állapotának megfelelően védendő. Védendő elem kerítése is.

	26.  
	Csók utca 15.
	682

	Az utca egyik értékes, arányos homlokzati kiképzésű lakóépülete, jelentős utcaképi elem.

Védendő az épület délkeleti homlokzata, annak tagolása, nyílászárói, burkolatai.

	27.  
	Csók utca 20.
	3113

	Értékes homlokzati kialakítású lakóépület, igényes vörös kő homlokzati díszítéssel, szép arányú nyílászárókkal.

Védendő az épület délnyugati és délkeleti homlokzata.

	28.  
	Csók utca 24.
	661/3

	Arányos tömegalakítású épület, szépek az eredeti homloktati arányai. Az átalakítások megjelent toldalékok az épület megjelenését rontották.

Elhelyezkedése miatt az épület utcakép-alakító szerepe így is jelentős.

Védendő az épület eredeti tömegalakítása, eredeti nyílásrendszere.

	29.  
	Csók utca 26.
	662

	A villát 1927-ben építtette Mészöly Gyula ügyvéd, járásbíró. Az épület jelenleg lakóház.

Jó arányú tömegalakítása, teraszokkal és verandával tagolt homlokzatai építészeti értékűek

Védendő az épület tömege és a kődíszítésű homlokzatok jelenlegi formájukban, továbbá a kő kerítés.

	30.  
	Csók utca 32-32a.
	656

	Hagyományos füredi villaépület jegyeit viselő épület.

Védendő az épület eredeti tömegalakítása, eredeti nyílásrendszere.



	31.  
	Csokonai utca 2.
	151/1

	A kis villaépület az utca számos értékes épületeinek sorát gazdagítja.

Az épület jelenlegi formájában megtartandó.

	32.  
	Csokonai utca 3.
	146

	A villaépület az utca számos értékes épületeinek sorát gazdagítja. A legutóbbi felújítási beavatkozások rontottak az épület arculatán.

A tornác közelmúltban behelyezett műanyag nyílászáróit cserélni szükséges. Az épület eredeti állapotába visszaállítandó és védendő.

	33.  
	Csokonai utca 4.
	153

	A kis villaépület az utca számos értékes épületeinek sorát gazdagítja.

Az épület jelenlegi formájában megtartandó.

	34.  
	Csokonai utca 6.
	154

	Az épület a nagypolgári füredi villák egyik legszebb típusát reprezentálja. Emeletes, eklektikus jellegű nyaraló romantikus részletekkel a XIX. század végéről. Faszerkezetes, zöldre festett verandák csatlakoznak az épület középtengelyéhez és a két oromfalhoz is. Jellegzetes az előreugró, csüngő eresz. Fehérre festett vakolt homlokzatát a sarkokon sárga kváderezés díszíti.

Az épületet egészében és részleteiben is eredeti formájában kell megőrizni.

	35.  
	Csokonai utca 7.
	141

	Klasszikus földszintes üdülővilla a XIX. század végéről, a füredi villatípus harmonikus reprezentánsa. Az üvegezett veranda szürkészöldre festett favázas szerkezetét alul és felül fehér lamellák töltik ki. Délre néző íves záródású nyitott homlokfalával az egyik legszebb füredi veranda. A vakolt falak okkersárga színűek, a nyílászárók tokja és kerete fehér.

A telek további beépítése, melléképület elhelyezése, az épület bővítése, toldaléképülettel való kiegészítése, tetőtér beépítése és emeletráépítés nem kívánatos. Az épület homlokzati felújítása esetén a jelenlegi színezés elveit kell alkalmazni.

	36.  
	Csokonai utca 8.
	156

	Az eklektikus építészeti stílusban felépült földszintes üdülő villa egyszerű, klasszikus tömegformája az alaptípust követi. A keresztszárny déli oromfalán helyezkedik el a bejárat, az íves záródású kapuzat fölött tetőablakok körbezáró szép vakolatdísszel. A telket rendkívül sűrű növényzet borítja, ami nyáridőben csaknem teljes mértékben megakadályozza a belátást. Az épület viszonylag jó állapotban van. A történeti fürdőváros egyik legszebb ingatlana. 

Felújítás esetén az építészeti tagozatokat meg kell őrizni. A telken melléképítmény nem létesíthető. Kertjének gazdag növényzete is védendő.



	37.  
	Csokonai utca 10.
	158/1

	1875-ben készült el Lonkay Antal újságíró, műfordító egykori nyaralója. A két világháború közötti időszakban az épület a Toncsilak-nyaraló néven volt ismert.

Eredetileg homlokzatai téglafejezetes saroklizénás kiképzésűek, a földszinti ablakok íves szemöldökűek voltak, a középrizalíton nagy faerkély függött.

Az átépítések során a homlokzatokat egyszerűsítették, többek között a fa erkélyt is elbontották. Az épület tömege azonban eredeti formájában megmaradt, így az épület jelenleg is értékes eleme az utcaképnek.

Az épület jelenleg felújított, jó állapotban van.

Távlatban az eredeti állapotnak megfelelő kialakításra kell törekedni. 



	38.  
	Deák Ferenc utca 21.
	308

	A társasnyaraló épülete szép modern építészeti alkotás. Funkciójából fakadó arányai a kisvárosias léptékbe illeszkednek. A bejáratot terméskő burkolat emeli ki.

Az épület jelenlegi állapota védendő.

	39.  
	Deák Ferenc utca 56.
	390/1

	Peremartoni Nagy Sándor erdőmérnök feleségéről elnevezett Mady-villa 1923-ban épült, tervezője Thoroczkai-Wigand Ede.

Az épületben az államosítás után több lakást alakítottak ki, telkére emeletes üdülőt építettek.

A neves építész alkotásának külső megjelenése az átalakítások során kisebb mértékben átalakult.

Védendő a történeti épületrész, amelyet az eredeti állapotában kell visszaállítani.



	40.  
	Dózsa György utca 1/a.
	1554/1

	Az apró, jelentéktelennek látszó, de kedves és arányos épület a térség városépítészeti szempontból legérzékenyebb csuklópontján: a Kossuth tér és a Siske utca sarkán áll, és ezzel a tér identitásának, arculatának fontos eleme. A másik három épülettel együtt már a századfordulós fényképeken is feltűnik. Finom építészeit részleteivel a tér egyik gyöngyszeme.

Védendő az épület utcáról látszó tömege és a tér felőli homlokzat tagozódása.

	41.  
	Dózsa György utca 3.
	1553

	A viszonylag terjedelmes épülete, a Kossuth tér és Balatonfüred óváros központjának meghatározó városképi és hangulati eleme. A földszintes épület építészeti szempontból a korabeli városi eklektika naív-népies átköltése barnás-violaszín tagozatokkal és tekintélyes, cseréppel fedett nyeregtetővel.

A további felújítások során az épület közterület felé néző részeit eredeti formában kell visszaállítani. A tetőtér beépítése esetén a tető formai egysége az utca felőli oldalon nem bontható meg.



	42.  
	Écsy László utca 5.
	102
	[image: image88.jpg]


[image: image89.jpg]


[image: image90.jpg]



	Az egykori Dániel-nyaraló épülete a XIX. század legvégén épült és eredetileg a klasszikus balatonfüredi üdülővilla építészeti hagyományait követte. Földszintes épület, de a déli tengelyben kialakított ámbitus feletti tetőtér újabb nyitott teraszt tartalmaz a szomszédos nagypolgári üdülőknél megszokott díszes faszerkezettel. Az épület telkén a növényzet a korábbi kereskedelmi hasznosítása miatt eltűnt. Jellegzetes példája a kereskedelmi céloknak alárendelt átalakításoknak. 

Védendő az épület utca felőli megjelenése, tömege és homlokzata. Az ízléstelen színezést a következő felújítás során meg kell változtatni és alkalmazkodni kell a típusnál kialakult színkultúrához. Az épület hasznosítása nem járhat az épület utcai részének toldalékokkal történő bővítésével. Helyre kell állítani a kerítést, és fásítani kell az épülethez tartozó telket.



	43.  
	Endrődi Sándor utca 12.
	868

	A nyaraló a múlt század első felének modern építészeti stílusában megfogalmazott alkotás. Jellegzetes tömegtagolás és a vasbeton használatából adódó formai megoldások jellemzik az épületet. A homlokzatok színezése is tipikus. 

Az épület eredeti formája teljes mértékben megmaradt.

Az épület külső megjelenése védendő, az eredeti állapotot meg kell őrizni. Védendő a kerítés is.

	44.  
	Endrődi Sándor utca 20.
	864

	Az épület jellegzetes modern stílusú nyaraló. Jellemző az egyszerű tömegalakítás, a gyakran alkalmazott íves záródású lépcsőház, a homlokzati arányok, a vakolás, továbbá a sima vonalvezetésű kerítés.

Védendő az ingatlan (épület egészének és kerítésnek) jelenleg is látható eredeti formája és kialakítása. 

	45.  
	Felső köz 1.
	1527/1

	A saroképület a füredi polgári villa egyik legszebb példánya. Tömegkompozíciója a klasszikus típust követi: a hosszházhoz a szimmetriatengelyben elől és hátul is keresztszárny kapcsolódik. A homlokzatokat finom, eklektikus jellegű építészeti tagozatok díszítik.

Védendő az épület jó arányú tömege, a homlokzat vakolattagozatai, a nyílászárók jelenlegi formájukban. A kisméretű telek melléképület létesítését nem teszi lehetővé. Toldalék építmény létesítése nem kívánatos.

	46.  
	Garay János utca 5.
	816

	Az épület a múlt század eleji villatípust reprezentálja, szecessziós jegyeket hordoz.

Az épület utcaképi szerepe jelentős.

Védendő az épület tömege és utcai homlokzata, amelyek látványát a további építések során módosítani nem szabad.

	47.  
	Garay János utca 7.
	817

	A kisméretű telken elhelyezkedő egyszerű kis nyaraló jól hasznosítja a környezet adottságait. Tömegformálása a hagyományos villa típusnak megfelelő.

Védendő az épület tömege és hpmlokzati kialakítása. Az épület jelenlegi formájában történő megtartása szükséges, Toldalékrész, vagy a tetőtér beépítésére nincs lehetőség. 

	48.  
	Garay János utca
	800

	A tekintélyes méretű villa tömege szépen tagolt. Homlokzatainak aránya nemes. A megmaradt eredeti nyílászárók különösen szépek.

Sajnos az utólagos tetőtérbeépítés sokat rontott az épület összképén.

Az épület az utcakép meghatározó eleme.

Védendőek az épület eredeti elemei (tömeg, homlokzattagolás, nyílászárók). Újabb építés során az utólagos toldalékelemeket (külső vaslépcső, korlátok) el kell távolítani, ill. ki kell cserélni.  

	49.  
	Garay János utca 20
	840

	A szép tömegű épület tetőformája különleges.

Az utcától visszahúzott telepítése miatt az utcakép alakításában csak kisebb szerepet játszik.

Védendő az épület jelenlegi tetőformája és homlokzati kialakítása.

	50.  
	Germering utca
	5535

	A város szélén magában álló épület markáns tömege uralja a beépítetlen környező terület képét, egyedüli, markáns meghatározója itt a városképnek.

Védendő az épület tömege és homlokzati kialakítása.

	51.  
	Gyógy tér 2.
	360/2

	Az Állami Szívkórház kétemeletes épülete 1756-tól kezdve épült több perióduson át 1913-ig. A Gyógy téri homlokzat 1876-ban épült reprezentatív neobarokk stílusban, Cametter Bernát tervei alapján. A középső tengelyben kialakított íves, nyitott emeletes ámbitus a füredi nagypolgári üdülők ismétlődő eleme, itt egyidejűleg az épület főbejárata. A nyitott veranda motívuma a két oldalszárnyon is megjelenik. Az épület viszonylag jó állapotban van.

Az épület teljeskörű védettsége javasolt. Építés  esetén további építéstörténeti kutatás, valamint az egyes korszakok és épületrészek bemutatása és dokumentálása szükséges.

	52.  
	Honvéd utca 3.
	128
	[image: image111.jpg]


[image: image112.jpg]


   
	Écsy László ügyvéd, fürdőfelügyelő nyaralója ma csak részben őrzi eredeti formáját. Épült 1868 - ban egyemeletes villaként. Utólagosan építették rá emeletet. Az államosítást követően pedagógus üdülőként működött.

Védendő az épület utca felőli homlokzata, előkertje és kő támfalkerítése.

	53.  
	Honvéd utca 6.
	101

	A Református Missziói Otthon

emeletes épület jelenetős tömegével és reprezentatív, síkban tartott homlokzatával a szálloda-típusú épületek közé tartozik. Építészetileg a fejlett eklektikát képviseli. A földszint ablakait egyenes záródású, az emeletieket háromszög alakú szemöldök párkány, az épületet pedig magas attika zárja le. Az épület viszonylag jó állapotban van. 

Védendőek az épület homlokzatai, amelyeke felújításánál a fehér építészet tagozatok és a sárga falfelületek kettősségét meg kell tartani.

	54.  
	Horváth Mihály utca 1.
	704

	Hagyományos, szép tömegű füredi villa.

Utcaképi szerepe jelentős.

Építés, felújítás során védendő az épüle6t tömege, a zárt fa erkély, a homlokzati tagozatok.

	55.  
	Horváth Mihály utca 1/a
	703

	Nem annyira építészeti, mint városképi szempontból jelentős épület. A forgalmas kereszteződésben karakterőrző szerepe van. A vele zártsorúan összeépült épület számára megfelelő illeszkedési alapot szolgáltat.

Védendő az épület tömege és utca felőli homlokzati tagolása.

	56.  
	Horváth Mihály utca 11.
	750

	Újabb építésű, szép tömegalakítású lakóépület.

Az utcaképben megfelelő léptéket képvisel.

Védendő az épület tömege és homlokzati kialakítása.

	57.  
	Huray utca 2.
	123/1

	A fürdőváros kapujában elhelyezkedő lakóház és melléképület sajátos hangulati elemei a városképnek.

A lakóház még falusias karakterjegyeket hordoz. Magas támfalon álló tömege jól kihangsúlyozódik.

Védendő a lakóház tömege, homlokzati tagolódása és a kő támfalkerítés. 

A melléképület oromfala megtartandó.

A telken álló ideiglenes pavilonokat-árusítóhelyeket el kell bontani.



	58.  
	Huray utca 6.
	125

	Az épület az utca és a városkép emblematikus eleme. Utcaképi szerepe nagyon fontos. A manzárdtetős épület tömege jól illeszkedik környezetébe, átmenetet képez a fő utca menti földszintes kereskedelmi épületek és a tőle délre lévő nagyobb tömegű nyaralók között.

A jelenleg hasznosítatlanul álló épületet sorozatosan rongálták, ezért ma nagyon rossz állapotban van.

Védendő az épület tömege és homlokzati tagolódása. Toldaléképülettel bővíthető.

	59.  
	Huray utca 10.
	127

	Az épület gróf Esterházy László kamarás nyaralója, amely 1869-ben épült eklektikus stílusban. Utólak az épületet többször bővítették átalakították. Legutóbbi felújítása során lakásokat alakítottak ki az épületben.

Védendő az épület tömege, előkertje és kő támfalkerítése.

	60.  
	Huszka utca Óvoda utca sarkán
	1928/1

	A szép, nyaralónak is használt városszéli pinceépület, annak ellenére, hogy a kertjét elvesztette, megőrizte az eredeti hangulatát.  Utcaképi szerepe nem túl jelentős.

A balatonfelvidéki formajegyeket viselő épület védendő, jelenlegi formájában megtartandó, toldaléképület építése nem lehetséges.

	61.  
	Iskola utca 1.
	1210

	A füredi polgári villaépítkezés egyik nagyon szép és díszes, de rendhagyó, eklektikus példája. Az épület északi homlokzata kapott nagyobb hangsúlyt részben a háromszög alakú telekforma, de talán a városképi rálátás miatt is. A homlokzat háromtengelyes, de a középső, toronnyal kiemelt axis nem az épület középvonalában van. Játékos tömegformája és tetőfelépítményei miatt az épület meseszerű hatást kelt. Az épület jelenetős városképi szerepet tölt be: az utak összefutásánál kialakult, a Posta és a Bajcsy-Zsilinszky úti elágazás közti térség déli lezárásának nélkülözhetetlen eleme, ezért elépítése, vizuális takarása nem lenne kívánatos.

Védendő az épület tömege és homlokzati tagolása, valamint a kerítés kő támfala.



	62.  
	Itató köz 4.
	3468

	Jelentéktelen tömegű apró falusi házacska, amelynek városképi szerepe jelentős, mert viszonyítási alapot képez az arácsi református templom közvetlen szomszédságában.

Védendő a ház tömegének jelenlegi arányai, falusias karaktere. Az épület jellegének megfelelő kerítést kell építeni természetes anyagokból, lehetőleg kőből.



	63. 
	Itató köz 5.
	3481

	A parasztház a festői városrész fontos utcaképi eleme.

Védendő oromfalas tömege, homlokzatai.

Felújítás során természetes építőanyagokat kell használni, a z utca karakteréhez jobban illő kerítést kell építeni.



	64. 
	Itató köz 9.
	3490
	[image: image137.jpg]


[image: image138.jpg]


 
	A szépen felújított parasztház az arácsi városkép értékes eleme.

Az épület jelenlegi formájában védendő.

	65. 
	Itató köz 16.
	3447

	A kisebb parasztház az arácsi városkép értékes eleme. Állapota megfelelő.

Az épület jelenlegi formájában védendő, tömege és homlokzatai nem változtathatóak meg.

	66.  
	Jókai utca 6.
	684

	A lakóépület homlokzatával az utcakép meghatározó eleme.

Védendő az épület tömege, homlokzata.

Tetőtér beépítése esetén az utca felőli tetősíkon kiemelés nem létesíthető.

	67. 
	Jókai utca 24.
	144
	[image: image143.png]


[image: image144.jpg]


[image: image145.jpg]


[image: image146.jpg]



	A szállodaépületek két utca arculatát is befolyásolják.

Védendő az ingatlan Jókai utca felőli udvara az öreg fákkal, Csokonai utca felőli épület tömege és homlokzati kialakítása, továbbá a Jókai utca felőli épülethomlokzat magassága.

	68.  
	Kisfaludy Sándor utca 1.
	375

	A Kisfaludy Galéria épülete vendéglátási célra épült a XIX század végén. Az épületben a közelmúltban történt felújításáig mozi működött. Az épület a Fürdőtelep jellegzetes és hangulatos eleme. Egyszerű, de a romantikus üdülővillák hangulatához jól illeszkedő építészeti arculattal rendelkezik. Az épületet mintaszerűen újították fel.

Az épület jelenlegi formájában védendő.



	69.  
	Kisfaludy Sándor utca 3.
	374

	Az Ipoly-udvar háromszintes, jellegzetes eklektikus építészeti arculatú épület. Tömegképzésében érvényesíti a füredi polgári nagyüdülők építészeti hagyományát: a jellegzetes nyitott ámbitus itt is megjelenik a hosszház két végén, valamint az oldalfalakon emeletes formában. Az épület jellegzetes eleme a parti beépítésnek. Az épület jelenleg felújított, jó állapotban van.

Az épület jelenlegi formájában védendő.

	70.  
	Koloska utca 18.
	3409/1, /2

	Az épület az arácsi parasztházak egyik jellegzetes példánya. Az épület utcaképi szerepe jelentős. Az épület felújításra szorul.

Védendő az épület fő tömege, az utcáról látható homlokzatai. A felújítás során természetes anyagokat kell alkalmazni, a nádfedés megtartására kell törekedni, az épülethez illő kerítést kell építeni.



	71.  
	Koloska utca 24.
	3413

	Az épület az arácsi parasztházak az utcától visszahúzottan elhelyezkedő, egyik szép példánya. Az épület utcaképi szerepe jelentős. Az épület felújításra szorul.

Védendő az épület fő tömege, az utcáról látható homlokzata. A felújítás során természetes anyagokat kell alkalmazni, a nádfedést lehetőleg meg kell tartani, az épülethez illő kerítést kell építeni.



	72.  
	Kossuth Lajos utca 1.


	2314, 2312/1

	A Római Katolikus Plébániatemplom 

1926-1927 között épült neoromán stílusban, homlokzatán almádi vörös kő burkolattal.

A templom 1927-ben készült el Fábián Gáspár tervei szerint a plébániaházzal és az iskolával együtt. A környékbeli vöröskővel díszített templom Balatonfüred Óváros városképének meghatározó eleme. Különösen szépek a templom belső terének díszítményei, valamint a kazettás mennyezet. Az épületet nemrég felújították. Közvetlen környezete is rendezett. 

Védendő az épület tömege, homlokzati tagolásai és burkolatai, valamint az előkertek.

A plébánia épülete a templommal egyidőben épült, azzal egységes kialakításban.

Védendő az épület tömege, homlokzatai, valamint az előkertje.



	73.  
	Kossuth Lajos utca 2.
	1521

	Az épület a Bajcsy-Zsilinszky utca és a Kossuth Lajos utca, egyben az Óváros kapuja. Különös, a századfordulóból származó jellegzetes emeletes lakóépület, ami északi homlokzatával, udvarával és bejáratával a Kossuth Lajos felé fordul. Az épület nem önmagában, hanem a szomszédos és a vele szemben lévő épületekkel együtt alkot karakteres egységet. Különösen hangulatos lehetett az épület keleti homlokfala előtti, ma már csak romokban álló vörös kő mellvéddel kialakított terasz.

Védendő az épület tömege és homlokzatai. Az utca sarkán álló egykori teraszt vissza kell építeni, a kivágott diófát vissza kell ültetni. 



	74.  
	Kossuth Lajos utca 2/a.
	1522

	Városi karakterű épület, amelynek déli utcai homlokzata értékesebb. de az északi homlokzat utcakép alakító szerepe is nagyon jelentős.

Védendő a déli utcai homlokzat jelenlegi állapotában, valamint az északi homlokzat magassága. Az északi homlokzat nyílásainak eredeti rendszerét vissza kell építeni. Kossuth utcai szárnyának tetőtere beépíthető, de a tetősík megbontása nem javasolt.



	75.  
	Kossuth Lajos utca 18.
	1540

	Az épület utcai homlokzatának díszes attikája az Óvárosi utcakép színfoltja.

Csak a homlokzat oromzati dísze és az utcafront zárt jellege védendő. Az utcai térfalat képező homlokzat tömör arányai átépítés esetén is megtartandók.



	76.  
	Kossuth Lajos utca 21.
	2130

	Vörös kőből készült feszület.

Jelenlegi formájában védendő, környezetében reklám, hírdetőeszköz nem telepíthető.

	77.  
	Kossuth Lajos utca 22.
	1542

	Újabb építésű, a szomszédos épületekkel együtt karakteres térfalat alkotó épület.

Védendő a beépítés zárt sora és az épület utcai homlokzatának magassága.

	78.  
	Kossuth Lajos utca 24.
	1543/2

	A Fő utca déli oldalának legszebb emeletes, érett eklektikus lakóépülete tengelyben kiemelt és konzolosan a homlokzat síkja ugratott emeleti szobával két pici erkéllyel, díszes tetőfelépítménnyel. 

A zártsorú épületsor leginkább védelemre érdemes tagja. Utcáról látszó tömegét, homlokzati tagolása nem módosítható. 

	79.  
	Kossuth Lajos utca 25.
	2110

	Az egykori tűzoltószertát és laktanya a Kossuth Lajos utca egyik ékessége. Szabadon álló arányos tömege, finom kora-eklektikus építészeti tagozatai és jellegzetes tornya az Óváros prioritásának elidegeníthetetlen része.

Védendő az épület eredeti állapotának megfelelően.

	80.  
	Kossuth Lajos utca 27.
	2027

	Az épület nem önmagában, hanem közvetlen építészeti környezetével együtt alkot értéket. Megjelenése inkább a dombvidéki, szőlőtermelő falvak építészeti vonásaira utal: terméskőből épült pinceszintje félig kiemelkedik a terepből, klasszikus falusi oromfallal néz a Fő utcára kettős falakkal.

Az épület utcáról látszó tömege és az anyaghasználata védendő.



	81.  
	Kossuth Lajos utca 28.
	1551

	Az egykori Községháza a Kossuth tér másik meghatározó eleme, a Dózsa György utca 3. számú épület iker-testvére annak építészeti sajátosságaival. Északi térfal, ezért csak nyári reggeleken süti meg a nap. Az épület négyzetes telkén U alakú beépítést valósít meg, és három oldalról közterület határolja: ezzel fontos városkép-alakító szerepet játszik.

Védendőek az épület utcai homlokzatai, amelyeknek az eredeti épített állapot szerinti helyreállítására kell törekedni.

	82.  
	Kossuth Lajos utca 31.
	2024/2

	A zártsorúan beépült térfal-szakasz régebbi és legszebb homlokzata. Egyedi az oromfalon vakolat cégér.

Védendő a homlokzat, különösen a vakolattagozatok jelenlegi formája. A tetősík kiemelése nem engedhető meg. Az épület felújítása során cserép fedés alkalmazása javasolt.



	83.  
	Kossuth Lajos utca 35-37.
	2022/4

	A napközis otthon a református templommal harmonikus vizuális egységet együttest alkot, amelyet a homlokzatok hasonló színezése is kiemel.

Védendő az épület tömegének nemes arányai, finom homlokzati tagozódásai. Az épület tetőtere nem építhető be. A homlokzat jelenlegi színezési rendszerét meg kell tartani.

	84.  
	Liszt Ferenc utca 1.
	293

	Szerény tömegű villa, de arányosan illeszkedik az utcaképbe meghatározva annak léptékét. 

Az épület utcáról látszó tömege védendő. A tetőtér beépítése, vagy az épület bővítése esetén a hátsókert felőli homlokzat módosítható.

	85.  
	Liszt Ferenc utca 4.
	282

	A szemközti ház léptékét tükröző, az utca jellegét kihangsúlyozó villa. Az épülethomlokzatok képzése és az előkert gazdag növényzete egyaránt értékes.

Védendő az épület tömege, utcai homlokzata és előkertje.

	86. 
	Liszt Ferenc utca 6.
	283

	Az emelete társasnyaraló a modern építészeti stílus nagyon szép reprezentánsa, értékes építészeti alkotás. Jelenleg nagyon jó, felújított állapotban van. Az előkertet gazdag növényzet díszíti.

Védendő az épület jelenlegi állapotában. Az előkertbe az épület látványát zavaró más épület, vagy felszíni építmény nem telepíthető.

	87. 
	Lóczy Lajos utca 5.
	3742

	Az emeletes lakóépület az utca kanyarulatában helyezkedik el, ezért városképi szerepe az átlagosnál is nagyobb. Az épület jó állapotban van. 

Védendő az épület tömege és utcai megjelenése, a homlokzat díszítései.

	88. 
	Lóczy Lajos utca 7-9.
	3741/1, 3740/1

	A romantikus stílusjegyeket mutató újabb építésű lakóház nagyon jó állapotban van. Utcakép alakító szerepe sem elhanyagolható.

Védendő az épület tömege és utcai megjelenése, valamint a homlokzati díszítések.

	89. 
	Lóczy Lajos utca 10.
	3232

	A szép arányú villa az utcakép meghatározó eleme. 

Védendő az épület tömege és utca felőli látványa.

	90. 
	Lóczy Lajos utca  
	3791/3

	 Arács vasútállomása a vasút egyedi, vidéki hangulatú épülete, amelyet a közelmúltban felújítottak, amelynek során eredeti hangulatát sikerült megőrizni.

Védendőek az épület eredeti részei és a vöröskőből épült kerítése.

	91. 
	Lóczy Lajos utca 46/a.
	3306/1

	Jellegzetes arácsi lakóház. 

Védendő, megtartandó oromfalas tömege és finom homlokzati díszítése. Az épület felújítása esetén természetes építőanyagokat, a hagyományos kőporos vakolást kell használni.

	92. 
	Lóczy Lajos utca 48.
	3307/2

	Az arácsi központ hagyományos eleme, a kocsma szép tömegarányú, hajlított típusú házban kapott helyet. 

Védendő az épület tömege, a homlokzat kialakítása. A kerítés kővel (természetes anyaggal) való burkolása szükséges. 

	93. 
	Lóczy Lajos utca 51.
	3707/1

	Az utcaképet kedvező módon alakító épület.

Védendő az épület utcai tömege és homlokzata. 

	94. 
	Lóczy Lajos utca 52.
	3458

	Az egykor parasztház apró épület, jelenleg csak részben hasznosított. Az épület tömege kihangsúlyozza a szomszédos falusi templom  egyszerűségét, szép arányait, ezért az arácsi központ fontos eleme.

Az épület jelenlegi állapotában védendő.

	95. 
	Lóczy Lajos utca 60.
	3457/1

	Az épület egykor tehetős gazda háza lehetett, mai formájában is őrzi eredeti arányait. Utcára néző oromfala szép arányú és a klasszikus civis építészetet képviseli Arácson.

Védendő az épület eredeti állapotának megfelelően.

 

	96. 
	Lóczy Lajos utca 63.
	3688/1

	Jellegzetes, a településlépben fontos szerepet betöltő arácsi lakóház, amelynek megtartandó oromfalas tömege. Felújítása esetén természetes építőanyagokat, a jelenlegi kőporos vakolatot kell használni. Az épülethez méltó kerítést kell építeni.

	97. 
	Lóczy Lajos utca 64.
	3454

	A tömbbelsőben elhelyezkedő orvosi rendelő épülettömege a református templom arányainak kiemelése szempontjából fontos.

Védendő az épület tömege. Az épületen bővítés, vagy felújítás esetén természetes anyagokat kell használni, 



	98. 
	Lóczy Lajos utca 65.
	3686

	Arács egyik különösen szép arányú lakóépülete és pincéje városképi szempontból is fontos szerepet játszik.

Az épületeket változatlan formában kell felújítani. A homlokzatszínezés rendszerét meg kell tartani.

	99. 
	Lóczy Lajos utca 74.
	3469/2

	Az épület a hagyományos parasztház típus módosított, keresztszárnnyal kialakított, városias változata. Az oromfala díszes pártázatként jelenik meg.

Az épület jelenlegi formájában védendő. 

	100. 
	Lóczy Lajos utca 83.
	3661

	Az utcakereszteződésben elhelyezkedő épületpár városképi szerepe kiemelkedően fontos. 

Az épületek tömegarányai és homlokzati kialakítása védendő.

	101. 
	Lóczy Lajos utca 86.
	3536/2

	Az épület tömegarányaiban képvisel értéket, az utcakép fontos eleme.

A ház tetőtere nem építhető be.

	102. 
	Lóczy Lajos utca 88.
	3540

	Az épület a hajlított ház nagyon szép példája. Jó állapotban lévő, felújított épület.

Védendő az épület utcai látványa. A tetőtér beépítése nem megengedett.

	103. 
	Lóczy Lajos utca 93-95.
	3651

	A kép falusi épület oromfala Arács központjának egyedi, jellegzetes eleme.

Védendő az épület tömege, homlokzati kialakítása. Az épület felújítása során a jelenlegi anyaghasználat kötelező.



	104. 
	Lóczy Lajos utca 125.
	3559/6

	A szép arányú, szabadon álló villa tömegarányai és homlokzati kiképzése védendő.

	105. 
	Lóczy Lajos utca 129.
	3555/1

	A falusias jellegű lakóház az utcakép szép eleme. Arácson ritka a tető kis kontyolása és vízcsendesítővel kialakított tetőforma.

Az épület utcai tömege jelenlegi állapotában védendő.



	106. 
	Major utca 1.
	2145/3

	Az óváros XIX. század második felében épült lakóháza falusias tömegképzésű, homlokzata vakolattagozatokkal gazdagon díszített.

Az épület jelenlegi formájában védendő.



	107. 
	Meleghegyi út
	4498

	A jellegzetes pinceépület szép tömegarányú. A látható kőfalazat az épület sajátos eleme.

Védendő az épület jelenlegi formájában.



	108. 
	Meleghegyi út
	4756, 4757

	A Tölgyfa csárda két épülete hangulatos együttest alkot, amely kedvelt látogatóhelye a turistáknak.

A pinceépület a szőlőhegy jellegzetes épülete, jelenlegi formájában védendő.

A vendéglő épületének bővítése esetén a szőlőhegyi építés sajátos elemeit kell alkalmazni.



	109. 
	Meleghegy
	4758/2

	A régi pince épülete megtartandó. Felújítása során az eredeti formában kell visszaépíteni.

	110. 
	Meleghegy (Csárda u.)
	4801

	A pince hagyományos formájával vakolt homlokzataival és nádfedésével a szőlőhegy hangulatos eleme. 

Az épület jelenlegi formájában megtartandó.

	111.
	Meleghegy (Csárda u.)
	4803/1

	A pince hagyományos formájával vakolt homlokzataival és nádfedésével a szőlőhegy hangulatos eleme.

Az épület jelenlegi formájában megtartandó.

	112. 
	Mikes Kelemen utca 3.
	314

	Újabb építésű, szép arányú lakóépület, amelynek homlokzatait finom homlokzattagolás díszíti. Az épület az utcakép arányos eleme, amelynek tömegarányai védendőek.

	113. 
	Mikes Kelemen utca 8.
	300

	Az utca északi oldalának jellegzetes lakóépülete; villa karaktert mutat. Értékes a kőkerítése is.

Védendő az épület utca felőli megjelenése, valamint kerítése.

	114. 
	Mikes Kelemen utca 11.
	534

	A múlt század első felében épült szép villa. Értékes vöröskő lábazati és homlokzati burkolata, valamint a lépcső kő korlátja.

Védendő az épület tömege és homlokzatai jelenlegi formájukban.



	115. 
	Mikes Kelemen utca 16.
	304

	Az érdekes formaképzéssel kialakított lakóépület az utca szép eleme különösen hangulatos az emeleti tömeg oromfalas kiemelése és az íves záródású fallal kísért terasz.

Védendő az épület tömege és homlokzati kialakítása.



	116. 
	Mikes Kelemen utca 20.
	550/3

	Az utca vonalától hátrahúzott szép lakóépület.

Az épület jelenlegi formájában védendő. az előkertben új épületrész, vagy felszíni építmény nem létesíthető.

	117. 
	Nádor utca 1.
	3101

	Az Ady Endre utcára tájolt lakóház az utca zártsorúan beépített szakaszának legértékesebb eleme, különösen szép faragott fa tornáca.

Védendő az épület fő utca felőli tömege és homlokzata.



	118. 
	Nádor utca 45.
	3187
	[image: image250.png]


 [image: image251.jpg]



	A múlt század első felében épült, három utcáról feltárulkozó klasszikus arányú szép villa utcaképi szerepe jelentős. Tömegképzése szimmetrikus, építészeti kvalitásai is jók. Igényesen kialakított kerítése vörös kőből épült.

Védendő az épület tömege, homlokzatai és a kerítés.

Az épület külsejét megváltoztató toldalék nem építhető, tetőtere nem építhető be.

	119. 
	Németh László utca 3.
	256

	Tagolt tömegformálású múlt század első felében épült lakóépület. A terep lejtésének irányába szép tornác van kialakítva.

Védendő az épület tömege, homlokzatainak arányai.



	120. 
	Németh László utca 10.
	247

	Az utcasarkon elhelyezkedő épület különleges eleme a végfalához illesztett üvegezett fatornác, amely az utcakép hangulatos védendő eleme.

az épület felújítása soráb cserépfedés alkalmazása javasolt.

	121. 
	Óvoda utca 16/c
	1929

	A régi nádfedeles pince a területen korábban folytatott szőlőtermesztés idejéből maradt meg. Felújított állapotban van. 

Az épület jelenlegi formájában védendő, megtartandó.

	122. 
	Óvoda utca 7-19.
	2069-75

	Az Óvoda utca keleti oldalán egy időben telepített lakóház-sor, amely meghatározza az utca sajátos képét.

Az épületek fejlesztése, felújítása során az utcaképi egység megőrzésére kell törekedni.



	123. 
	Öreghegyi u.45.
	2398/9

	Az épület a Balaton-felvidéki háztípus jellegzetes példánya, utcaképi szerepe jelentős. Jó állapotban van.

 Az épület jelenlegi formájában védendő, megtartandó.

	124. 
	Pálózcy Horváth Ádám utca 12.
	2653/2

	A kisebbik Pálóczi ház néven épült viszonylag kis tömegű, keresztszárnnyal tagolt. Az utcakép értékes eleme. Jelenlegi állapotában vésendő, megtartandó.

	125. 
	Pálóczi Horváth Ádám utca 60.
	2582/1
	[image: image266.jpg]


[image: image267.jpg]



	Az épület elnyúló tömegéhez hosszú fatornác csatlakozik, ami az épület egyedi karakterét meghatározza.

Védendő az épület tömege és fatornáca, tetőtere nem építhető be.



	126. 
	Park utca 11.
	171

	A lakóutca jellegzetes arányú épülete a múlt század második felében épülhetett, de hangulatos villa elemeket tartalmaz.

Védendő az épület tömege és előkertje.



	127. 
	Péterhegyi utca 1/a
	3541

	A szép arányú, falusias karakterű épületet jelenleg üdülőként használják. Az épület szép utcaképi elem. Felújított jó állapotban van.

Az épület jelenlegi állapotában védendő.

	128. 
	Péterhegyi utca 11.
	6095/3
	[image: image272.png]


 [image: image273.jpg]




	A Kalmás villa néven ismert, nagy telken elhelyezkedő épület a határoló utcákról nem látszik, az utcaképben hosszan elnyúló kőfalai érvényesülnek.

Az épület szép arányú szecessziós jegyeket hordoz, s bár átépítése során értékei sérültek, védelemre érdemes. Eredeti állapotának visszaállítására kell törekedni.



	129. 
	Petőfi Sándor utca 10.
	653/1

	Az utcától visszahúzott szép arányú villa arányos tömege megtartandó annak ellenére, hogy az utcáról látványa nem érvényesül.

	130. 
	Petőfi Sándor utca 12.
	650

	A társasüdülő fő épülete klasszikus villa formájú, tömege középrizalitos. Az ingatlan sorozatos fejlesztése során a fő épület jellege megmaradt és ez továbbra is megőrzendő.

Az ingatlan további fejlesztése a fő épület építészeti karakterének figyelembevételével történhet.

	131. 
	Petőfi Sándor utca 14.
	649/3

	A reneszánsz stílusú villa a város egyik legszebb épülete. Tagolt tömege, tornya festői látványt nyújt.

Az épület jelenleg rossz állapotban van, felújításra szorul.

Védendő az épület egésze, amelyet eredeti formájában kell felújítani. Védendő telkének mérete. Az előkertben felszíni építmény nem létesíthető.

Az épülethez méltó kert kialakítása kívánatos.



	132. 
	Petőfi Sándor utca 18.
	646/2

	Az utca vonalától visszahúzott épület városképi szerepe elhanyagolható, ennek ellenére védendő szép tömege és homlokzatai. az épület tetőformája nem módosítható.

	133. 
	Petőfi Sándor utca 26.
	639, 640

	A szimmetrikus tömegképzésű épület utcaképi megjelenése nem módosítható. Felújítás során igény esetén az épület a hátsókert irányába bővíthető. Az előkertben felszíni építmény nem helyezhető el.

	134. 
	Petőfi Sándor utca 28.
	634/1

	Az eklektikus stílusban épült, szimmetrikus tömegalakítású villa – jelenleg üdülőként – fordítóházként – hasznosítjuk.

Az épület jelenlegi állapotában megtartandó, előkertje védendő, ahol felszíni építmény nem helyezhető el.



	135.
	Petőfi Sándor utca 30.
	633/1

	Az épületegyüttes központi eleme, klasszikus villa jellegű. Utcaképi szerepe visszahúzott telepítése ellenére nem jelentős, ennek ellenére az épület védendő.

Az épület eredeti formájában történő megtartása javasolt.



	136. 
	Petőfi Sándor utca 32.
	633/2

	Az épület a Petőfi Sándor utca északi oldalán épült villák közül a két világháború közti eklektikus, neobarokk építészeti stílust tükrözi, néhol jellegzetesen túldíszített részletekkel. Ámbitusa finom osztású üvegezett veranda formáját ölti színes üveg betétekkel, az emeletén terasszal. Manzárd jellegű tetőfelépítményén míves tetőablakok vannak. Az épület viszonylag jó állapotban van. 

Védendő az épület eredeti formája, a hozzá épített söröző az épület építészeti értékeit jelenetős mértékben rongálja, ezért felújítás esetén a toldalék épületet el kell távolítani.

	137.  
	Petőfi Sándor utca 34.
	629

	Az épület a két világháború között létesült polgári villák jellegzetes típusa. Tipológiailag követi a füredi villa alaktani sajátosságait. A főépülethez a szimmetria tengelyben keresztszárny csatlakozik. A déli keresztszárny egyszerű, de ízléses és jóarányú nyitott ámbitust tartalmaz. Jellegzetes a faszerkezet sötétbarna, és a kitöltő felületek világos barna színezése. Az épület viszonylag jó állapotban van. 

Védendő az épület jelenlegi formája. Felújításánál a jellegzetes színezést meg kell tartani.

	138.  
	Siske utca 1.
	2018

	Az épület a XIX. század végén lakóháznak épült, - ún. Somogyi-ház, - később a Takarékpénztár működött benne. Elhelyezkedése és külső megjelenése utcaképi szempontból meghatározó.

Az épület a Kossuth térhez kapcsolódó kiszélesedő utcatorkolatban helyezkedik el. Az épület hosszan elnyúló, nemes arányú, koraeklektikus stílusban épült. A mezővárosi civis, valamint a kisvárosi villa építészet mellett a kuriális hatásokat is ötvöző reprezentatív vidéki lakóház. Fáy András az első hazai takarékpénztár életre hívója is lakott benne. Az óváros egyik legszebb épülete.
Védendő az épület tömege, utcai homlokzatainak tagolása. A tetősík utca felőli kiemelése nem megengedett.

	139. 
	Siske utca 4.
	1564

	Az épület a kisvárosi polgári lakóház építkezés jellegzetes példája. Az épület az ún. „hajlított ház” típust képviseli. A típus az oldalhatáron álló házból alakult ki azáltal, hogy a bővítés során utcával párhuzamos gerincű szárnyat létesítettek, aminek révén hézagosan zártsorú, vagy zártsorú épület jött létre. 

Az épület felújításra szorul. Védendő az épület utcai tömege és homlokzata, az értékes a nagyméretű kapuzat, amit eredeti formájában kellene helyreállítani.

	140. 
	Siske utca 6.
	1563/2

	A „hajlított ház”típust képviselő épületet a közelmúltban sikeresen újították fel Különös sajátossága a kedves sarok bejárat.

 Az épület jelenlegi formájában megtartandó.

	141. 
	Siske utca 11/a.
	1980, 1981

	A falusias lakóház eredeti formáját őrzi, szépen felújított állapotban van.

Az épület az utcakép jellegzetes eleme.

Az épület jelenlegi formájában megtartandó.



	142. 
	Siske utca 15.
	1974, 1975, 1978

	A sorolt épületrészek szép hagyományos együttest alkotnak. 

Védendőek tömegeik és homlokzataik.

Felújítás esetén cserépfedés alkalmazása javasolt.

Az udvarba új különálló épület nem építhető. Védendő a kert növényzete.

A kőkerítés megtartandó.



	143. 
	Siske utca 20.
	1652

	Jellegzetes gazdaház, a az Óváros történelmi kötődését reprezentálja az egykori falusi életmódhoz. Az épület arculatát sajnos tönkretették a 60-as években divatos ablakcserék, valamint az oldalhomlokzat toldalék építményei. Ennek ellenére az épület tömegében és építészeti tagozataiban őrzi a mezővárosi építészet jellegzetes vonásait.

Védendő az épület tömege, a homlokzata, annak vakolat-tagozatai.

Az épület eredeti állapotának visszaállítására kell törekedni.

	144.
	Siske utca 22.
	1654

	Az egyszerű tömegű épület utcaképi szempontból fontos. Az épület tömege védendő, jelenlegi formájában megtartandó.

	145. 
	Siske utca 24.
	1656

	A XIX. század második felében épült parasztház jelentős városképi szerepe miatt védendő.

Felújítása során az eredeti kőporos vakolást kell alkalmazni. Új kerítés létesítése kívánatos.



	146. 
	Siske utca 34.
	1831

	Az épület valamikor magtár volt. Sajátos arányaival és apró ablakaival az Óváros jellegzetes eleme. Fontos helyen: a Siske utca és a Vázsonyi út elágazásánál áll, ami egyben hátránya is: a Vázsonyi út forgalma nem kedvez az épület stabilitásának. Az épületet nemrég felújították.

Az épület jelenlegi formájában védendő.

	147. 
	Siske utca 51.
	1933/2

	Az utcáról is látható is látható nádfedeles pajta már csak mutatóban maradt meg a városban.

Védendő, megtartásra jelen formájában javasolt.



	148. 
	Siske utca 63.
	1908

	A nádfedeles épület a Siske utca végén festői környezetben áll. Mint a többi eredeti formájában megmaradt lakóház az utcában, ez is az oldalhatáron álló egyszerű parasztház jellegzetes példája. Szép a falazott kerítés is, a bejárati kapu azonban nem méltó a sem az épülethez, sem a környezethez.

Az épületet jelenlegi formájában kell megtartani.

	149. 
	Somogyi utca 26.
	1446

	Jellegzetes oromfalas épület, viszonylag jó állapotban.

Tömegkének megőrzésével megtartandó.



	150. 
	Szabadság utca 2.
	316/1

	Klasszicista stílusú nagyon szép tömegarányú villa. Homlokzata építészeti értéket képvisel.

Az épület jelenlegi formájában változtatás nélkül megtartandó.



	151. 
	Széchenyi utca 2. 
	120

	Sajátos tömegalakítású épület a város egyik legforgalmasabb kereszteződésében.

Az épület nem bővíthető, változatlan formájában kell felújítani.



	152.  
	Táncsics Mihály utca 7.
	352/2

	Az emeletes lakóház védendő, mostani formájában megtartandó.

	153. 
	Táncsics Mihály utca 20.
	266/3

	A klasszikus tömegű villaépület tömege és homlokzati kialakítása, valamint fa verandája védendő. 

Tetőfelületén kiemelés nem létesíthető.



	154. 
	Tűzoltó utca 5.
	2121

	Félreeső helyen álló parasztház. Hangulata miatt jelenlegi állapotában megtartandó.

Tetőtérbeépítés, toldaléképület nem létesíthető.

	155. 
	Vasút utca 2.
	990/10

	Az épület vasút építészeti emlék, amelynek külső formája és homlokzati tagolása megtartandó.

	156. 
	Völgy utca 11.
	1280

	Az épület szép példája annak, hogyan vesz át a népi építészet városi hatásokat. Az eredetileg a század végén a telek oldalhatárára épült nádfedeles parasztház utcára néző oromfalának ereszdíszítményei egyértelműen a Fürdőtelep polgári üdülővilláinak hatását tükrözi.

Védendő az épület utca felőli tömege, utcáról látszó homlokzatai, azok díszítményei, a nádfedés.

	157. 
	Völgy utca 13.
	1279/1

	Eredeti formájában megmaradt parasztház. 
Az Óváros és az utcakép értékes színfoltja, ezért változatlan formában tartandó meg.

	158. 
	Völgy utca 15.
	1277

	Az épület átmenet a városi lakóház-karakter irányába.

Változatlan formában megtartandó.



	159. 
	Zsigmond utca 1.
	150

	Az Aranycsillag-apartmanház tekintélyes nagyságú nyaraló, amely sokáig szállodaként működött. Az épület legutolsó helyreállítása során eklektikus külseje viszonylag épen maradt.

A város legforgalmasabb utcakereszteződésének közelében elhelyezkedő épület városképi szerepe jelentős.

Védendő az épület mindhárom utcára néző homlokzata, homlokzati tagozatai. Az ingatlan kertje további rendezést, intenzív növénytelepítést igényel.

	160. 
	Zsigmond utca 2
	183

	Egyedi hangulatú lakóház a múlt század első feléből. Felújított jó állapotban van.

Az épület jelenlegi formájában megtartandó.



	161. 
	Zsigmond utca 4
	181

	Villaépítészeti jegyeket (oromzatos tornác) használó lakóépület az utca léptékébe jól illeszkedik. Az épület jó állapotban van, előkertje gondozott.

Védendő az épület utcai homlokzatának meglévő arányai. Felújítása során az épület tetőterének beépítése, tömegének kisebb módosítása is elképzelhető.

	162. 
	Zsigmond utca 5.
	155

	Az épület földszintes, tengelyben kiugró nyitott, faszerkezetes tornáccal. A füredi polgári üdülő villák harmonikus reprezentánsa. Jellegzetes a faváz szerkezet köztes felületeinek fűrészelt fabetétes kitöltése. A tornácon alkalmazott színezése is tipikus: sötétbarna és világosbarna, ill. vajszín.

A telek további beépítése, melléképület elhelyezése, az épület bővítése, toldaléképülettel való kiegészítése, tetőtér beépítés és emeletráépítés nem kívánatos. Az épület egészét és építészeti részleteit meg kell őrizni. Homlokzati felújítás esetén a jelenlegi színezés elveit kell alkalmazni.

	163. 
	Zsigmond utca 14.
	169

	Az utca legmarkánsabb és legnagyobb épületének főhomlokzatát gazdag neoklasszikus vakolattagozat díszíti.

Védendő az épület tömege, utcai megjelenése, valamint kerítése.



	164. 
	Zsigmond utca 22.
	165

	Védendő a jó arányú épület tömege, homlokzatain a finom vakolat-tagozatok, valamint az utcaképben meghatározó magas kő-támfal.


Hatásvizsgálat

Balatonfüred Város Önkormányzata Képviselő-testületének 

…./2017. . (…..) önkormányzati rendelete az építészeti örökség helyi védelméről és a védett elemek megőrzéséhez nyújtható anyagi támogatásról szóló 26/2009. (VIII.24.) rendelet módosításáról

Előzetes hatásvizsgálat
A jogalkotásról szóló 2010. évi CXXX. törvény 17. §-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

Társadalmi, gazdasági, költségvetési hatásai: 

Nem relaváns.

Környezeti és egészségügyi következményei: 

Nincsenek.

Adminisztratív terheket befolyásoló hatásai: 
Nem releváns. 

A jogszabály megalkotásának szükségessége, a jogalkotás elmaradásának várható következményei: 

A rendelet módosítása szükséges, mert a Szakmai Munkacsoport szerint egyes épületek esetén a  besorolás a védelem megszüntetése indokolt. 

A jogszabály alkalmazásához szükséges személyi, szervezeti, tárgyi és pénzügyi feltételek:

Az önkormányzati rendelet alkalmazásához a személyi, szervezeti, tárgyi feltételek biztosítottak. 

Balatonfüred, 2017. október 18. 

dr. Bóka István s.k. 

polgármester

Indoklás

Balatonfüred Város Önkormányzata Képviselő-testületének 

…./2017. . (…..) önkormányzati rendelete az építészeti örökség helyi védelméről és a védett elemek megőrzéséhez nyújtható anyagi támogatásról szóló 26/2009. (VIII.24.) rendelet módosításáról

Általános indokolás

A rendelet módosítása szükséges, mert a Szakmai Munkacsoport szerint egyes épületek esetén a besorolás a védelem megszüntetése indokolt. 

Részletes indokolás
1.§ -hoz: 

A rendelet 6. § (4) bekezdésének módosítását tartalmazza, amely szerint a támogatás évente egyszer vehető igénybe és csak a munkák megkezdése előtt benyújtott kérelemre, megkezdett munkáknál pedig legfeljebb legkorábban a kérelem benyújtásának évében megkezdett munkákra adható
2. § -hoz:

A rendelet 2. mellékletének módosítását tartalmazza.

3. § -hoz:

A rendelet 5. mellékletének módosítását tartalmazza.

4.§ -hoz:

A hatályba léptető rendelkezést tartalmazza. 

